କୁମାର ମଙ୍ଗଳମଙ୍କ ବୟାନ ବଢ଼ାଉଛି ସସ୍ପେନ୍ସଃ ବନ୍ଦ ହେବ ଭୋଡାଫୋନ-ଆଇଡିଆ! - ସତ୍ଯର ସ୍ବର ନିର୍ଭୟ\nକୁମାର ମଙ୍ଗଳମଙ୍କ ବୟାନ ବଢ଼ାଉଛି ସସ୍ପେନ୍ସଃ ବନ୍ଦ ହେବ ଭୋଡାଫୋନ-ଆଇଡିଆ!\nଟେଲିକମ କମ୍ପାନୀଙ୍କ ସ୍ଥିତି ଏବେ ଠିକ୍ ନାହିଁ । ଋଣ ବୋଝ ବୃଦ୍ଧି ପାଉଥିବାରୁ କମ୍ପାନୀର ପରିଚାଳନାରେ ସୃଷ୍ଟି ହୋଇଚିବଡ ସମସ୍ୟା । ଟେଲିକମ୍ ସେକ୍ଟରର ଏହି ସ୍ଥିତି ସଂପର୍କରେ କୁମାର ମଙ୍ଗଳମ୍ ବିର୍ଲା ଯେଉଁ ସୂଚନା ଦେଇଛନ୍ତି ତାହା ନିଶ୍ଚିତ ଚିନ୍ତା ଉଦ୍ରେକକାରୀ । ଭୋଡା-ଆଇଡିଆର ଅଧ୍ୟକ୍ଷ କୁମାର ମଙ୍ଗଳମ କହିଛନ୍ତି ଯେ, ଯଦି କମ୍ପାନୀକୁ ସରକାରୀ ସହାୟତା ଉପଲବ୍ଧ କରାନଯାଏ ତେବେ ଏହା ବନ୍ଦ ହୋଇପାରେ । ସେ ସ୍ପଷ୍ଟ ଭାବେ କହିଛନ୍ତି ଯେ, ମୁଁ ଏହି କମ୍ପାନୀରେ ଆଉ ଅଧିକ ଅର୍ଥ ନିବେଶ କରିବି ନାହିଁ ।\nହିନ୍ଦୁସ୍ଥାନ ଟାଇମ୍ସ ଲିଡରସିପ୍ ସମିଟିରେ ସେ କହିଛନ୍ତି ଯେ, ଯଦି ସରକାରଙ୍କ ପକ୍ଷରୁ ସ୍ୱତନ୍ତ୍ର ପ୍ରୋତ୍ସାହନ ଏବଂ ସହାୟତା ନମିଳେ ତେବେ ବାଧ୍ୟରେ ଆମକୁ ଆମ ଦୋକାନ (ଭୋଡାଫୋନ-ଆଇଡିଆ) ବନ୍ଦ କରିବାକୁ ପଡିବ । ସେ ଏହା ମଧ୍ୟ ସଂକେତ ଦେଇଛନ୍ତି ଯେ, ଆଗାମୀ ଦିନରେ ଏଥିରେ ଆଉ ନିବେଶ କରିବେ ନାହିଁ । କହିଛନ୍ତି ଏହାର କୌଣସି ଅର୍ଥ ନାହିଁ ଯେ, ଡୁବୁଥିବା ସ୍ଥିତିରେ ଆହୁରି ଅର୍ଥ ନିବେଶ କରିବା । ଯଦି ସହାୟତା ନମିଳେ ତେବେ କମ୍ପାନୀକୁ ଦୋବାଳିଆ ପ୍ରକି୍ରୟାକୁ ନେଇଯିବୁ ।\nସୁପି୍ରମକୋର୍ଟଙ୍କ ନିଦେ୍ର୍ଦଶ ପରେ ଭୋଡା-ଆଇଡିଆକୁ ସରକାରଙ୍କୁ ପାଖାପାଖି ୫୩ହଜାର କୋଟି ଟଙ୍କା ପଇଠ କରିବା ପାଇଁ ପଡିବ । ଦ୍ୱିତୀୟ ତ୍ରୟୋମାସରେ ଏହି କମ୍ପାନୀକୁ ୫୧ ହଜାର କୋଟିର କ୍ଷତି ହୋଇଥିଲା । ଯାହା ଟେଲିକମ୍ ଇତିହାସରେ ଗୋଟିଏ ତିନିମାସରେ ସର୍ବାଧିକ କ୍ଷତି । ଖାଲି ଭୋଡା ନୁହେଁ ଏୟାରଟେଲର ସ୍ଥିତି ମଧ୍ୟ ଠିକ ନାହିଁ । ଦ୍ୱିତୀୟ ତ୍ରୟୋମାସରେ କମ୍ପାନୀକୁ ୨୩ ହଜାର କୋଟିର କ୍ଷତି ସହିବାକୁ ପଡିଥିଲା । ସୂଚନାଯୋଗ୍ୟ ଯେ, ସ୍ପେକ୍ଟ୍ରମଚାର୍ଜ, ଲାଇସେନ୍ସ ଫି' ଏବଂ ଏଜିଆର ବକେୟା ମାମଲାରେ ସୁପି୍ରମକୋର୍ଟଙ୍କ ନିଷ୍ପତ୍ତି ପରେ ଟେଲିକମ କମ୍ପାନୀମାନଙ୍କ ଉପରେ ଅଚାନକ ୧.୪ଲକ୍ଷ କୋଟିର ବୋଝ ପଡିଛି । ଏୟାରଟେଲକୁ ମଧ୍ୟ ୬୨ହଜାର କୋଟି ଟଙ୍କା ଦେବାକୁ ହେବ । ତେବେ ସରକାର ଏହି କମ୍ପାନୀମାନଙ୍କୁ ୨ବର୍ଷର ରିହାତି ଦେଇଛନ୍ତି । ଅର୍ଥାତ ୨ବର୍ଷ ପର୍ଯ୍ୟନ୍ତ ସେମାନଙ୍କୁ ବକେୟା ଅର୍ଥ ପଇଠ କରିବାକୁ ପଡିବ ନାହିଁ ।
